open-index/open-wikipedia-markdown huggingface dataset:
Uašaktunas

**Uašaktunas** (, ) – senovinio majų miesto liekanos dabartinėje Gvatemaloje, Peteno departamente, 40 km į šiaurę nuo Tikalio. Senovinis miesto pavadinimas yra **Siaan K’aan** („gimęs dausose“). Dabartinis pavadinimas suteiktas JAV archeologų ir reiškia „aštuoni akmenys“.

Miestas buvo apgyvendintas dar ikiklasikiniame laikotarpyje. Miesto klestėjimo laikotarpis truko nuo 500 iki 900-ųjų m. Seniausias užrašas Uašaktuno stelose datuojamas 328 m., vėliausias – 899 m. Uašaktunas kariavo su Tikaliu, kol 378 m. buvo jo užvaldytas. Tai buvo pats didžiausias Peteno regiono miestas ir ilgą laiką laikytas seniausiu, kol nebuvo atrasti Nakbės ir El Miradoro miestai. Kaip ir kiti klasikinio laikotarpio majų miestai, Uašaktunas buvo apleistas X a. pr., jį užaugo džiunglės kol 1930 m. buvo aptiktas archeologų.

Išlikęs šventyklų kompleksas, pastatuose gausūs sieniniai raižiniai.
Paulinija (Brazilija)

**Paulinija** () – miestas Brazilijos pietryčiuose, San Paulo valstijoje, 118 km į šiaurės vakarus nuo San Paulo. 81 544 gyventojų (2008 m.).

## Istorija

Miestą 1964 m. vasario 28 d. įkūrė *José Lozano Araújo*.
Vladimiras Ščerbickis

**Vladimiras Ščerbickis** (, ; 1918 m. vasario 17 d. Dnepropetrovsko srityje – 1990 m. vasario 16 d. Kijeve) – tarybinis partinis ir valstybės veikėjas, TSKP CK Politinio biuro narys. 17 metų buvo Ukrainos KP pirmuoju sekretoriumi, faktiniu Ukrainos vadovu.

## Biografija
1934–1935 m. – komjaunimo funkcionierius. 1941 m. baigė Dnepropetrovsko chemijos technologinį institutą, dirbo inžinieriumi. 1942–1946 m. atliko tarnybą tarybinėje armijoje. 1946 m. pradėjo partinę karjerą Dnepropetrovsko srityje: 1948–1951 m.  Dneprodzeržinsko miesto komiteto antrasis sekretorius, 1952–1954 m. – pirmasis sekretorius, 1954 m. Dnepropetrovsko srities komiteto antrasis sekretorius, 1955–1957 m. ir 1963–1965 m. – pirmasis sekretorius. 1957–1961 m. – Ukrainos KP CK sekretorius. 1961–1963 m. ir 1965–1972 m. – Ukrainos TSR Ministrų tarybos pirmininkas. 1972–1989 m. – Ukrainos KP I sekretorius; TSRS Aukščiausiosios Tarybos 5-11 šaukimų deputatas. Nuo 1956 m. – TSKP Centrinės revizijos komisijos narys, nuo 1961 m. – TSKP CK narys, 1961–1963 m. ir 1965–1971 m. – kandidatas į TSKP CK Politinio biuro narius, 1971–1989 m. – Politinio biuro narys.

Dukart Socialistinio darbo didvyris (1974 ir 1977 m.), Lenino premijos laureatas (1982 m.).

## Papildoma informacija
* Dėl ginčų su N. Chruščiovu buvo atleistas iš Ukrainos premjero pareigų, tačiau TSRS vadovu tapus L. Brežnevui, vėl pradėjo kopti karjeros laiptais;
* Buvo laikomas vienu artimiausių L. Brežnevui asmenų, ruošiamas jo įpėdiniu;
* 1985 m. vadovavo valstybinei delegacijai į JAV, susitiko su prezidentu R. Reiganu. Kelionės metu mirė TSKP CK Generalinis sekretorius Konstantinas Černenka. M. Gorbačiovo šalininkai, siekdami jo išrinkimo, trukdė delegacijai grįžti į Maskvą;
* 1986 m. bandė slėpti Černobylio atominės elektrinės avarijos padarinius, esant didelei radiacijai organizavo Gegužės 1-osios demonstraciją Kijeve, dalyvaujant ir vaikams;
* mirė praėjus penkiems mėnesiams po atsistatydinimo, Černobylio avarijos priežasčių tyrimo komisijos posėdžio, kuriame turėjo liudyti, išvakarėse;
* V. Ščerbickio vadovavimo Ukrainai metais keturis kartus išaugo Ukrainos ekonominis potencialas, pramonės gamyba – penkiskart, žemės ūkio gamyba – dukart. Ukrainos gyventojų skaičius padidėjo nuo 43,1 mln. iki 52 mln.;
* tuo pat metu stiprėjo rusifikacija, buvo slopinama ukrainiečių tautinė kultūra.
Kuskatlanas

**Kuskatlanas** - indėnų pipilių miestas, to paties pavadinimo valstybės sostinė istoriniame Centroamerikos regione, dabartiniame San Salvadore.

## Istorija
X a. indėnai pipiliai, kalbantys nauatlių kalba, pasiekė vietos teritoriją, kur iki tol gyveno majai ir buvo keletas jų miestų. Jie pajungė majus savo valdžiai ir juos asimiliavo. Pasak legendos, Kuskatlano miestas buvo įkurtas apie 1054 m. Iki XV a. buvo suformuota vietos paveldimoji monarchija, užkariautos keletas genčių, įskaitant pokomamius, kurie turėjo valstybę Atikisajoje (*Atiquizaya*).

Kuskatlanas valdė keleto smulkesnių miestų - Izalco, Apaneca, Ahuachapán, Apastepeque, Ixtepetl, Guacotechli, Tehuacan - federaciją. Jos centre buvo valdovas, tituluojamas *Tagatécu* (nauatlių kalba: *tlācatecuhtli*) ar *Tatoni*.

Po to, kai Pedro de Alvarado 1524 m. nukariavo aukštikalnių majų valstybes, jis pasiekė pipilių žemes, bet čia sutiko smarkų pasipriešinimą, vadovaujamą valdovo Atlakatlio. Karas truko iki 1528 m. Iki 1540 m. visa teritorija buvo sutramdyta. Kuskatlane įkurtas ispanų miestas San Salvadoras. 

## Valdovai (tagatecu)
Minimi šie valstybės valdovai:
* Cuachimicín
* Tutecotzimit
* Pilguanzimit
* Tonaltut
* Atlacatl
Tajasalis

**Tajasalis** () – senovės majų (icų) miestas ir to paties pavadinimo valstybės sostinė Gvatemaloje, Peten Icos ežero saloje. Miesto vietoje dabar yra Floreso gyvenvietė.

Miestas vietos gyventojų buvo vadinamas **Noh Peten**, kas reiškė „miesto sala“. Kitas jo pavadinimas buvo **Tah Itzá** („icų vieta“).

Tajasalis svarbus tuo, kad tai buvo viena paskutinių nepriklausomų majų valstybių, klestėjusi kolumbiniame laikotarpyje ir žlugusi tik XVII a. pabaigoje.

## Istorija

Miestas įsikūrė labai seną istoriją turinčioje teritorijoje – klasikinių majų zonoje (pietinėse Majos regiono žemumose). Palyginti netoli yra Tikalio, Jašha, Narancho ir kitų klasikinių majų miestų griuvėsiai.

Tačiau Tajasaliui kuriantis XIII a., regionas buvo jau 300 metų ištuštėjęs, kadangi klasikiniai majai X a. buvo apleidę savo miestus. Tajasalio susikūrimas siejamas su icų tautos migracija. Šie, po istorinių kataklizmų, susijusių su Čičen Icos Jukatano šiaurėje, paliko savo miestą ir migravo į pietus. Galiausiai įsikūrė prie Peteno ežero, kur atgaivino majų kultūrą. Jie kontroliavo teritoriją į pietus ir vakarus nuo ežero.

1541 m. miestą pasiekė Kortesas, kuris dėl atkaklaus majų priešinimosi, jo nesugebėjo paimti. Tajasalis paliktas ramybėje iki XVII a. jėzuitai, lankęsi valstybėje 1618 m., pasakojo, kad vietos žmonės garbino Korteso ekspedicijos metu pagautą žirgą.

Valstybė buvo užkariauta 1697 m., ispanams surengus ekspedicijas iš trijų pusių: iš Meksikos, Belizo ir Gvatemalos. Paskutinis Tajasalio valdovas buvo *Ah Kaan Ek*.
Sakpetenas

**Sakpetenas** () – senovės majų (kovojų) miestas ir to paties pavadinimo valstybės sostinė Gvatemaloje, Salpetén ežero saloje (tai – nedidelis ežeras iš karto į rytus nuo Peten Icos ežero).

Sakpetenas svarbus tuo, kad tai buvo viena paskutinių nepriklausomų majų valstybių, klestėjusi kolumbiniame laikotarpyje ir žlugusi tik XVII a. pabaigoje.

## Istorija

Miestas įsikūrė labai seną istoriją turinčioje teritorijoje – klasikinių majų zonoje (pietinėse Majos regiono žemumose). Palyginti netoli yra Tikalio, Jašchos, Narancho ir kitų klasikinių majų miestų griuvėsiai. Tačiau Sakpetenui kuriantis XIII a., regionas buvo jau seniai ištuštėjęs, kadangi klasikiniai majai X a. buvo apleidę savo miestus.

Sakpeteno susikūrimas siejamas su kovojų tauta, kuri kildino save iš Majapano miesto Jukatano pusiasalio šiaurėje. Manoma, kad jų pirmoji sostinė buvo Topoštė (prie pat Jašcha), apgyvendinta 1350 m. Spėjama, kad apie 1450 m., kovojai migravo į vakarus ir įsikūrė prie ežero, kitos tautos, icų pašonėje. Ten jie atsinešė Majapano stiliaus kultūrą. Jie kontroliavo teritoriją į šiaurę nuo ežero.

1541 m. miestą pasiekė Kortesas, kuris dėl atkaklaus majų priešinimosi, jo nesugebėjo paimti. Valstybė buvo užkariauta tik 1697 m., kartu su Tajasaliu ir Keišiliu, ispanams surengus ekspedicijas iš trijų pusių: iš Meksikos, Belizo ir Gvatemalos.

## Nuorodos
Paskutiniosios majų valstybės
KK Radviliškis

**Radviliškio „Radviliškis“** – Lietuvos krepšinio klubas iš Radviliškio, įkurtas 2003 metais.

Šiuo metu komanda rungtyniauja Regionų krepšinio lygos B diviziono C grupėje.

## Istorija

### LKBL ir RKL (2003–2009 m.)
2003 m. klubas buvo įkurtas ir varžėsi LKBL lygoje. Debiutiniame komandos sezone komanda tapo lygos čempionais.

2005 m., iširus LKBL, Radviliškis prisijungė prie naujai suburtos RKL.

### NKL (2009–2014 m.)
2009 m. tapo RKL pirmenybių čempionu ir iškovojo teisę dalyvauti NKL (Nacionalinėje Krepšinio Lygoje). Ketvirtosiose pereinamosiose rungtynėse komanda 102:58 sutriuškino NKL autsaiderę, Alytaus „Alytaus-Alramstos“ ekipą, bei laimėjo seriją 3:1, patekdama į antrąją pagal pajėgumą šalies krepšinio lygą.

2010-2011 m. NKL sezone komanda laimėjo 19 iš 28 rungtynių, iškovodami antrąją vietą reguliariajame sezone. Atkrintamosiose rungtynėse, ketvirtfinaliuose, 2-0 seriją pralaimėjo Klaipėdos „Nafta-Universitetas“ komandai.

Rungtyniaudami NKL, komanda nei karto nepateko į finalo ketvertą ir 2014 m., susidūrus su finansiniais sunkumais, jie pasitraukė iš NKL.

### RKL-B (2014–''dabar'')
Sugrįžus į RKL, komanda kasmet reguliariajame sezone iškovojo ne žemesnę nei penktą vietą, o 2016-2017 m. RKL sezono atkrintamosiose varžybose iškovojo bronzą.

2022 m. komanda tapo RKL-B čempionais finaluose įveikus Kuršėnų „Grafų-Baldai“ komandą, tačiau atsisakė pereiti į pajėgesnį A divizioną.

2023–2024 m. RKL sezone Radviliškis laimėjo 22 iš 24 rungtynių ir B diviziono B grupės turnyro lentelėje užėmė pirmąją vietą. 2024 m. balandžio 19 d. Radviliškio komanda pusfinaliuose rezultatu 84:91 pralaimėjo Druskininkų „Druskininkai“ komandai ir dėl trečios vietos kovojo prieš Trakai-MAGNUS ekipą. Ketvirtajame kėlinyje Radviliškis įsibrovė į priekį ir rezultatu 78:72 iškovojo bronzą.

## Klubo pasiekimai

## Komandos sudėtis

## Buvę žaidėjai

## Nuorodos
* KK Radviliškis „Facebook“ puslapis
* Komandos puslapis RKL svetainėje

## Išnašos
Tilenas

**Tilenas** – gyvenvietė šiaurės Belgijoje, į pietus nuo Tiurnhauto. Išlikusi viduramžių pilis, Šv. Margaritos bažnyčia (XIX a.), geležinkelio stotis, rotušė.

## Sportas
* VC Tielen (futbolas)
Manhattan Life Insurance Building

**Manhattan Life Insurance Building** – dangoraižis, stovėjęs Niujorke 1894–1930 m.
Tai buvo pirmasis dangoraižis, viršijęs 100 m aukštį. 1894–1899 m. buvo aukščiausias pastatas mieste.

Kada šis pastatas nugriautas, nesutariama, nurodomi 1930 m. arba 1963 m.

## Išnašos
Nachočanas

**Nachočanas** () - indėnų lenkų valstybė istoriniame Centroamerikos regione, dabartiniame rytų Salvadore.

## Istorija
Valstybę įkūrė lenkų indėnai, šiose vietose gyvenę nuo seniausių laikų. Valstybės įkūrimui didelę įtaką turėjo šiaurėje įvykusi klasikinių majų civilizacijos pabaiga X a., po kurios iš ištuštėjusio Kopano tikriausiai atsikėlė civilizuoti gyventojai, čia įkūrę naują *Kakagvatike Sesoli* dinastiją ir konsolidavę valdžią.

Nuo X a. visoje lenkų teritorijoje buvo sukurta daug miestų, kuriuos nuo XII a suvienijo bendra kultūra ir valdančioji dinastija.

1535 m. konkistadoras Luis de Moscoso įsiveržė į Nachočano karalystę, ją valdant princesei *Antu Silan Ulap I*. Ši aktyviai pasipriešino invazijai, ir krašto gynybą paskyrė karo vadui Lempirai, kuris laikomas didvyriu Hondūre. Šiam išvykus derėtis su ispanais, jis buvo nušautas, lenkų kraštas nukariautas ir ilgainiui padalintas tarp Salvadoro ir Hondūro valstybių.

## Žinomi valdovai
Minimi šie valstybės valdovai (kunigaikštytės) nuo X a.:
* Akmens griaustinio valdovas, laikomas 13-uoju atstovu ateivių iš Kopano dinastijoje, naujos lenkų dinastijos įkūrėjas
* Ixinol Mek I - jo dukra
* Comizahual III
* Itanaj Kanul I (XV a.)
* Asisilcan Nachan I (XV a.)
* Antu Silan Ulap I - pastarosios dukra. Priešinosi ispanams XV a. viduryje.
* 8 Atonim Silan I - paskutinioji nepriklausoma lenkų valdovė.
## Nuorodos
* Lenkų istorija
* Lenkų istorijos suvestinė
Lietuvos didžiųjų kunigaikščių metraštis

**Lietuvos didžiųjų kunigaikščių metraštis** (*ЛЂтопись великых князей литовских*) – XIV a. pab. – XV a. pirmosios pusės istoriografinis kūrinys, kuriame aprašyta Lietuvos kunigaikščių Kęstučio ir Jogailos 1381–1382 m. kova dėl didžiojo kunigaikščio sosto ir Vytauto valdymas iki 1396 m. Tai seniausias Lietuvos metraštis.

Lietuvos didžiųjų kunigaikščių metraštis parašytas Lietuvos Didžiosios kunigaikštystės kanceliarine slavų – rusėnų kalba. Žinomas iš Lietuvos metraščių „Trumpojo sąvado“, į jį įtrauktas apie 1446 m. Perredaguotas ir papildytas įeina į „Lietuvos ir Žemaičių didžiosios kunigaikštystės kroniką“ ir Bychovco kroniką (abi XVI a.). Kai kuriuose rusų metraščių rinkiniuose išliko perdirbtų metraščio nuorašų, pavadintų „Lietuvių giminės pradžia“, arba „Lietuvos didžiųjų kunigaikščių kilmė“.

## Turinys
Pradžia – Lietuvos kunigaikščių Jogailos ir Vytauto kilmė () – prasideda Gedimino sūnų vardijimu. Vienas pirmųjų ir svarbiausių metraščio šaltinių buvo Vytauto skundas prieš Lietuvos didįjį kunigaikštį Jogailą ir kunigaikštį Skirgailą, parašytas 1390 m. Vytautui būnant Prūsijoje pas kryžiuočius. Manoma, kad metraštis yra sujungtas iš 2 ar daugiau dalių, kurias įvairūs autoriai parašę tarp 1382 ir 1392 m. Vilniuje ir apie 1429–1430 m. – Smolenske.

Kai kurių tyrinėtojų nuomone, Lietuvos didžiųjų kunigaikščių metraštis – vientisas kūrinys, kurį apie 1429–1430 m. parašęs Smolensko stačiatikių vyskupo Gerasimo raštininkas Timofejus. Metraščio tikslas – padėti Lietuvos didžiajam kunigaikščiui Vytautui tapti Lietuvos karaliumi. Prie metraščio buvęs pridėtas ir „Pasakojimas apie Podolę“, sukurtas apie 1431–1435 m.
 
## Literatūra
* ПОЛНОЕ СОБРАНІЕ РУССКИХЪ ЛЂТОПИСЕЙ. Изданное по Высочайшему повелЂнію Императорскою Археографическою Коммиссіею. С.-ПЕТЕРБУРГЪ. 1908, Москва: Наука, 1980.
* Mečislovas Jučas. Lietuvos metraščiai ir kronikos, Aidai, 2002 m., ISBN 9955-445-40-8

## Šaltiniai
Čorčiai

**Čorčiai** () – Mezoamerikos indėnų tauta istoriniame Centroamerikos regione, dabartiniame San Salvadore ir Hondūre. Jos kalba (čorčių kalba) priskiriama prie majų kalbų. Tai toliausiai į pietryčius nutolusi majų tauta.

Dabar čorčių priskaičiuojama apie 51,000.

## Istorija

Į dabartines gyvenamas vietas čorčiai tikriausiai atsikėlė po X a., žlugus klasikiniams Majų miestams. XI a. jie konsolidavosi į valstybę, žinomą **Pajaki** (*Payaqui*) vardu.

Ši valstybė nuo XIII a. patyrė stiprią įtaką iš pietų, t. y. iš Kuskatlano valstybės. Manoma, kad Pajaki valstybės gyventojų dauguma kalbėjo savotišku majų ir pipilių kalbų mišiniu (vad. *alajuilak*).

Nuo X a. visoje lenkų teritorijoje buvo sukurta daug miestų, kuriuos vienijo bendra kultūra ir valdančioji dinastija. XIV a. pradžioje dvi valdančios giminės susuvienijo tarpusavyje.

1530 m. konkistadorai Hernando de Chavez ir Juan Perez Dardo užpuolė Pajaki karalystę. Tuo metu ją valdė valdovas Copan Calel, kuris parodė pasipriešinimą, tačiau jo valstybė buvo nukariauta ir ilgainiui padalinta tarp Salvadoro ir Hondūro valstybių.

## Nuorodos
* Salvadoro istorija su trumpu čorčių valstybės aprašymu
Sint Treidenas

**Sint Treidenas** – miestas šiaurės Belgijoje, į pietvakarius nuo Haselto. Garsi miesto rotušė (nuo XIII a., priklauso UNESCO pasaulio paveldui), Švč. Mergelės bažnyčia (XV a.), gausu baroko architektūros paminklų.

## Sportas
* K. Sint-Truidense VV (futbolas)
Tongerenas

**Tongerenas** – miestas šiaurės rytų Belgijoje, į šiaurės vakarus nuo Lježo. Yra Bazilika, galų-romėnų muziejus, II a. miesto sienos liekanos.

## Istorija

Tai vienas seniausių Belgijos miestų (kartu su Turnė), minimas nuo romėnų laikų.

## Sportas
* KSK Tongeren (futbolas)
Turnė

**Turnė** – miestas pietų Belgijoje, pasienyje su Prancūzija. Išlikusi XII a. Turnė katedra (UNESCO paveldas), viduramžių stilių išlaikęs senamiestis, dailės menų muziejus.

## Istorija

Tai vienas seniausių Belgijos miestų (kartu su Tongerenu), siekiantis dar romėnų laikus ().

1935 m. mieste nulietas Kauno kariljonas.

## Žymūs žmonės

Iš Turnė kilęs pirmasis frankų karalius Chlodvigas (466–511).

## Sportas
### Futbolas
* RFC Tournai
* RRC Tournaisien
Amauri

**Amauris Karvalijo de Oliveira** (; g. 1980 m. birželio 15 d.) – buvęs Brazilijos futbolininkas, puolėjas.

## Karjera
2011 m. sausio 31 d. buvo iki sezono pabaigos išnuomotas Parmos klubui. 

2012 m. sausio 24 d. iki sezono pabaigos buvo išnuomotas Fiorentina klubui.

## Rinktinė
2010 m. balandžio 12 d. gavo Italijos pilietybę. 

2010 m. rugpjūčio 6 d. debiutavo Italijos rinktinėje.

## Išnašos

## Nuorodos
*
Tiubizas

**Tiubizas** – miestas vidurio Belgijoje, į pietvakarius nuo Briuselio, pusiaukelėje link Monso. Juodosios metalurgijos centras. Yra Šv. Gertrūdos bažnyčia (išlikęs XIII a. varpas).

## Sportas
* AFC Tubize (futbolas)
Overpeltas

**Overpeltas** (*Overpelt*) – miestelis Flandrijos regione, Belgijoje, netoli sienos su Nyderlandais, 25 km piečiau Eindhoveno. Priklauso Limburgo provincijai.

## Vandens malūnai

Nuo kaimyninio Nerpelto (Neerpelt) skiria Maso intakas Domelis. Ant Domelio Overpelte pastatyti keturi vandens malūnai, du iš jų – Kleinmolen ir Wedelse Molen minimi jau 710 m.

## Cinko fabrikas

Overpelte yra svarbus Umicore cinko fabrikas, kurį 1888 m. įkūrė vokiečių pramonininkas Wilhelm Schulte. Schulte fabrikui vietą čia pasirinko po to, kai negavo leidimo fabriko statybai Rūre, nes jau tuo metu tokių gamyklų veikla Vokietijoje laikyta labai taršia.

Žemės ūkiu besiverčiančiame Overpelte, kurio apylinkių žemės nėra derlingos, Schulte fabrikas buvo sutiktas su džiaugsmu, nes kartu su naujuoju Maso-Šeldės kanalu ir Antverpeno-Mionchengladbacho geležinkeliu į miestelio apylinkes atėjo pramonė. Po Pirmojo pasaulinio karo gamykla buvo nacionalizuota. Nuo 1989 m. priklauso Umicore.

## Aplinkos užterštumas

Umicore cinko fabrikas, kartu su panašaus pobūdžio gamyklomis Lomelyje, Balene ir Budelyje stipriai kadmiu užteršė gruntą. Overpelte negalima gerti gruntinio vandens, nepatariama daržuose auginti daržoves. Didesnis vėžio susirgimų skaičius apylinkėse kartais aiškinamas cinko poveikiu, tačiau moksliškai tai nėra įrodyta.

2004 m. Umicore sudarė susitarimą su Flamandijos vyriausybe, pagal kurį perėmė žemės ir gruntinio vandens 4 gamyklose ir aplink jas valymo kaštus. Po grunto tyrimų 2006 m. rudenį pradėti vykdyti uždarytos Overpelto gamyklos dalies teritorijos valymo darbai.

## Sportas
* KVSK United Overpelt-Lommel (futbolas)

## Šaltiniai
Į Laisvę

**„Į Laisvę“** – Lietuvių fronto (LF) pogrindinis periodinis leidinys, leistas Lietuvoje 1943–1944 metais.

## Istorija
1942 m. pabaigoje vokiečių okupacinei valdžiai uždarius legaliai ėjusį laikraštį „Į laisvę“, LF vadovybė nutarė pogrindyje tuo pačiu pavadinimu leisti savo periodinį leidinį, skirtą plačiajai visuomenei. Laikraštį redaguoti pakviestas Antanas Strabulis. Redakcija ryšį su LF vadovybe palaikė per Juozą Ambrazevičių-Brazaitį, iš kurio gaudavo ir programinius vedamuosius.
 
Spaustuvė buvo įkurta Kaune, Vilniaus g., Kaziui Grigalavičiui priklaususiame rūsyje. Spausdinimo mašiną parūpino Vladislovas Telksnys, popieriaus – Matas Martinaitis. Tekstą rinko Juozas Gražys. Spausdino Juozas Gražys su Povilu Malinausku.

Pirmasis numeris datuotas 1943 m. sausio 15 d. Laikraštis buvo 4 puslapių, išeidavo maždaug kas dvi savaitės. Vidutinis tiražas – 10 tūkst. egzempliorių. Laikraštis daugelio pagalbininkų buvo išplatinamas visoje Lietuvoje. Atskirose vietose „Į Laisvę“ dar buvo perspausdinamas, kai kur (pvz., Alytuje) spaustuviniu būdu tūkstantiniais tiražais, todėl skaitytojus pasiekdavo gal tris kartus didesnis tiražas.

Laikraščio straipsnių tematika:
* vedamieji, paprastai skirti santykių su okupacine valdžia aktualijoms;
* nurodymai kaip lietuviams elgtis okupacijos metu;
* vidaus žinios;
* informacija apie užsienio įvykius;
* straipsniai, skirti ateities Lietuvos vizijai;
* politinė polemika.

1943 m. buvo išleisti 23 „Į Laisvę“ numeriai, 1944 m. – 11 numerių.

Paskutinis numeris datuotas 1944 m. birželio 20 d.

## Literatūra
* Mindaugas Bloznelis. Lietuvių frontas. – Kaunas, 2008.
Akon

**Aliaume Damala Badara Akon Thiam** (žinomas sceniniu slapyvardžiu **Akon** g. 1977 m. balandžio 16 d. Dakaras, Senegalas) – iš Senegalo kilęs amerikiečių reperis, dainų kūrėjas ir įrašų prodiuseris. Jis yra pirmasis solo atlikėjas du kartus užėmęs Billboard Hot 100 singlų topo dvi pirmąsias vietas vienu metu.

2007 m. vasario mėn. išleido savo drabužių linija pavadinimu „*Konvict Clothing*“.

## Diskografija

### Albumai

### Singlai

## Turai
* Dar Es Salaam (Tanzanija 2006)
* Konvicted Tour (JAV 2007–2008)
* The Sweet Escape Tour su Gwen Stefani (JAV 2007)
* Good Girl Gone Bad Tour su Rihanna (Kanada 2008)

## Nuorodos
* Oficiali svetainė 
*
Amy Macdonald

**Amy Macdonald** (1987 m. rugpjūčio 25 d.) – škotų dainininkė ir dainų kūrėja. 2008 m. gruodžio mėn. išrinkta Daily Record laikraščio kaip metų Škotijos žmogus.

## Diskografija
### Studijiniai albumai

### Singlai

## Apdovanojimai
* *Tartan Clef apdovanojimai*- Geriausias naujas atlikėjas
* *Silver Clef apdovanojimai* – Geriausias naujas atlikėjas
* *Echo apdovanojimai* – Geriausias naujas tarptautinis atlikėjas
* *Šveicarijos muzikos apdovanojimai* – Geriausias tarptautinis albumas, geriausia tarptautinė daina

## Nuorodos
* Oficiali svetainė
The Best of 1980–1990

***The Best of 1980–1990*** – kompiliacinis airių roko grupės U2 albumas, išleistas 1998 m. lapkričio mėnesį. Jo pagrindą sudaro garsiausi aštuntajame dešimtmetyje išleisti grupės singlai. 1999 m. išleistas to paties pavadinimo video filmas su video klipais ir gyvų pasirodymų ištraukomis.

## Dainų sąrašas

### Best Of
Visoms dainoms muziką sukūrė U2, žodžius parašė Bono.
# "Pride (In the Name of Love)" – 3:48
# "New Year's Day" – 4:17
# "With or Without You" – 4:55
# "I Still Haven't Found What I'm Looking For" – 4:38
# "Sunday Bloody Sunday" – 4:40
# "Bad" – 5:50
# "Where the Streets Have No Name" – 4:35
# "I Will Follow" – 3:36
# "The Unforgettable Fire" – 4:53
# "The Sweetest Thing" (The Single Mix) – 3:00
# "Desire" – 2:59
# "When Love Comes to Town" – 4:17
# "Angel of Harlem" – 3:49
# "All I Want Is You" – 6:31
# "October" – 2:20

### Papildomi takeliai
* "One Tree Hill" (papildomas takelis Japonijai)

### B-sides
# "The Three Sunrises" – 3:52
# "Spanish Eyes" – 3:14
# "Sweetest Thing" – 3:03
# "Love Comes Tumbling" – 4:40
# "Bass Trap" – 3:31
# "Dancing Barefoot" – 4:45
# "Everlasting Love" – 3:20
# "Unchained Melody" – 4:52
# "Walk to the Water" – 4:49
# "Luminous Times (Hold on to Love)" – 4:35
# "Hallelujah, Here She Comes" – 4:00
# "Silver and Gold" – 4:37
# "Endless Deep" – 2:57
# "A Room at the Heartbreak Hotel" – 4:32
# "Trash, Trampoline, and the Party Girl" – 2:33

## Pozicijos ir pardavimai

## Atlikėjai
* Bono - pagrindinis vokalas
* The Edge - gitara, klavišiniai, vokalas
* Adam Clayton - bosinė gitara
* Larry Mullen Jr. - būgnai

## Nuorodos
* ''The Best of 1980–1990'' (standartinis albumo leidimas)
* ''The Best of 1980–1990'' (ribotasis albumo leidimas)
* ''The Best of 1980–1990'' (video)
Neptūnizmas

**Neptūnizmas** – uolienų kilmės hipotezė, pasak kurios, uolienos susidarė iš vandenyje išsiskyrusių arba mechaniškai nusėdusių nuosėdų. Kristalinės uolienos esančios pirminės, jos susidariusios pirminiame vandenyne, sėmusiame visą Žemę, cheminės kristalizacijos būdu. Sluoksniuotosios uolienos (dabar vadinamos nuosėdinėmis), kuriose yra fosilijų, esančios mechaninės pasaulinio tvano nuosėdos, o vulkaninės susidariusios dėl požeminių gaisrų.

Diskusijose su plutonizmo šalininkais dėl bazalto kilmės išaiškėjo neptūnizmo vienpusiškumas. XIX a. 3 dešimtmetyje įrodyta vulkaninė bazalto kilmė, magminių ir nuosėdinių uolienų sąvokos pagrįstos moksliškai, todėl neptūnizmas prarado metodologinę reikšmę.

Senovės graikų mokslininkas Talis Miletietis – neptūnizmo idėjų pradininkas. Neptūnizmas atsirado XVIII a. viduryje. Žymiausi šalininkai: A. H. Verneris, J. V. Gėtė (Vokietija), A. Deliukas (Prancūzija), R. Kirvanas, F. Moras (Jungtinė Karalystė).

R. Simonovičius 1803–1813 m. propagavo neptūnizmo idėjas Vilniaus universitete.

## Šaltiniai
Stačioji barborytė

**Stačioji barborytė** (*Barbarea stricta*) – bastutinių (*Brassicaceae*) šeimos barborytės (*Barbarea*) genties rūšis. 

Auga drėgnose pievose, upelių, griovų šlaituose, ežerų pakrantėse. Lietuvoje ganėtinai reta.

## Šaltiniai
Bebirvaitė

**Bebirvaitė, Bebirvaičiai** – senovės lietuvių pilis Karšuvos žemėje. Kronikose minima kaip *Biverwate* (Petro Dusburgiečio) ir *Bibberwaten* (Jerošino). Spėjama, kad galėjusi stovėti prie Bebirvos upelio, ar kažkur toliau į vakarus (pavyzdžiui, ant Eržvilko piliakalnio). 1307–1315 m. kovų su kryžiuočiais metu pilis buvo karšuvių apleista ir kryžiuočių sudeginta.

## Šaltiniai
Eugenija Untulienė-Kreft

**Eugenija Untulienė-Kreft** (g. 1933 m. balandžio 20 d. Anykščių rajone, Paluknių kaime) – Lenkijos lietuvių rašytoja.

## Biografija
Gimė ir augo neturtingoje daugiavaikėje ūkininkų Veteikių šeimoje. Mokėsi Pašilių pradinėje mokykloje. Kai šeima buvo ištremta į Sibirą, Eugenija liko dirbti kolūkyje. 1950 metais išvažiavo į Rusijos Karaliaučiaus sritį, kur 1956 m. ištekėjo. Baigė rusų vakarinę vidurinę mokyklą. Dirbo vairuotoja įvairiose darbovietėse, tarp jų ir taksi parke. 1974 metais įstojo į Maskvos universitetą studijuoti literatūrą ir žurnalistiką. 1977 m. parašiusi, anot dėstytojų, netinkamą romaną, iš universiteto buvo pašalinta. Pasikeitus aplinkybėms, vėl susidomėjo literatūra. Persikėlė gyventi į Lenkiją. Kuria rusų kalba.

## Bibliografija
* Kaip mane Kaukazo džigitas pavogė. 1 d., „Aušra”, Punskas, 1996;
* Kaip mane Kaukazo džigitas pavogė. 2 d., „Aušra”, Punskas, 1997;
* Ją galima laikyti šventąja. „Aušra”, Punskas, 1998;
* Kada brangenybės netenka vertės. „Aušra”, Punskas, 1998;
* Motinos prakeikta. „Aušra”, Punskas, 2000;
* Kašubų kraštas ir jo žmonės. „Aušra”, Punskas, 2001;
* Eilėraščiai ir poemos. „Aušra”, Punskas, 2002.

## Nuorodos
* Biografija
Stasys Leskaitis-Ivošiškis

**Stasys Leskaitis-Laskauskas-Ivošiškis** (1902 m. gruodžio 24 d. Krasnagrūdoje, Beržininkų valsčius, Seinų apskritis – 1964 m. vasario 10 d. Niujorke, JAV) – Lietuvos ir JAV lietuvių rašytojas, žurnalistas, redaktorius.

## Biografija
Gimė ir augo ūkininkų šeimoje. Baigė Marijampolės gimnaziją. 1926–1930 m. studijavo Vytauto Didžiojo universiteto Teisių fakultete. 1934–1937 m. Lietuvos Raudonojo kryžiaus spaudos skyriaus vedėjas, 1938 m. – žurnalo „Vairas“ redaktorius, 1939–1940 m. – agentūros ELTA ir dienraščio „Lietuvos aidas“ korespondentas Varšuvoje. 1941–1943 m. Vidaus reikalų tarėjo įstaigos kultūros reikalų direkcijos viršininkas, 1943–1944 m. žurnalo „Kūryba“ vyriausiasis redaktorius.

1944 m. pasitraukė į Vokietiją, dalyvavo Lietuvių rašytojų – tremtinių draugijos veikloje. 1948 m. atvyko į JAV ir apsigyveno Brukline.  Kaip rašytojas pasirašinėjo Stasio Ivošiškio slapyvardžiu.

## Bibliografija
* Spūdai, romanas, 1937 m.

## Šaltiniai
Vitalijus Vorotnikovas

**Vitalijus Vorotnikovas** (,  1926 m. sausio 20 d. Voroneže – 2012 m. vasario 19 d. Maskvoje) – tarybinis partinis ir valstybės veikėjas, TSKP CK Politinio biuro narys.

## Biografija
* 1942 m. – pradėjo dirbti šaltkalvio mokiniu Voronežo garvežių gamykloje;
* 1954 m. baigė Kuibyševo aviacijos institutą, dirbo šio miesto aviacijos gamykloje inžinieriumi, partinio komiteto sekretoriumi;
* 1960 m. – TSKP Kuibyševo srities komiteto pramonės ir transporto, vėliau – gynybinės pramonės skyriaus vedėjas, sekretorius, antrasis sekretorius, tiesiogiai kuravo kosmoso pramonę;
* 1967–1971 m. – Kuibyševo srities vykdomojo komiteto pirmininkas, organizavo Volgos automobilių gamyklos (VAZ) statybą;
* 1971–1975 m. – TSKP Voronežo srities komiteto pirmasis sekretorius;
* Nuo 1975 m. – Rusijos TSFR Ministrų tarybos pirmininko pirmasis pavaduotojas;
* 1979–1982 m. – TSRS pasiuntinys Kuboje;
* 1982–1983 m. – TSKP Krasnodaro krašto pirmasis sekretorius;
* Nuo 1983 m. – Rusijos TSFR Ministrų tarybos pirmininkas;
* 1988–1990 m – Rusijos TSFR Aukščiausiosios Tarybos Prezidiumo pirmininkas;
* TSRS Aukščiausiosios Tarybos 8–11 šaukimų deputatas, TSRS Liaudies deputatas nuo 1989 m., Socialistinio darbo didvyris (1986 г.);
* TSKP CK narys nuo 1971 m., TSKP CK Politinio biuro narys 1983–1990 m.
Wojciech Smoczyński

**Voicechas Slavomiras Smočynskis** (, g. 1945 m. kovo 12 d. Glovno kaime prie Lovičiaus, Lenkijoje) – Lenkijos baltistas ir slavistas, lyginamosios indoeuropeistikos mokslininkas. Profesorius, habilituotas mokslų daktaras.

## Biografija
1962–1967 m. Varšuvos universitete studijavo slavistiką, taip pat gotų ir lietuvių kalbą pas Tamarą Buchienę ().
1967–1970 m. stažavosi Krokuvos Jogailos universitete, dėstė jame, o 1977 m. šioje aukštojoje mokykloje apgynė daktaro disertaciją „Punsko apylinkių lietuvių tarmė“ (vadovas prof. Janas Safarevičius). 1986 m. Krokuvoje apginta habilituoto daktaro disertacija. 1989 m. suteiktas docento, o 2000 m. – profesoriaus vardas. 1990–1994 m. buvo Varšuvos universiteto Baltų katedros vedėjas, vėliau vėl grįžo į Krokuvos universitetą.

1974 m. stažavo Osle, 1983–1985 m. – Vienoje, o 1989–1990 m. – Gėtingene. Žurnalo „Linguistica Baltica“ įkūrėjas ir redaktorius (iš viso išleista dešimt tomų). Penkių monografijų ir beveik 200 mokslinių straipsnių autorius. Tarptautinės *Slavistų sąjungos*, *Sodalizio Glottologico Milanese* draugijos narys. Nuolatinis kalbininkų Salų vasaros stovyklos Lietuvoje dalyvis. 2006 m. Lietuvių kalbos institutas išleido jo veikalą „Laringalų teorija ir lietuvių kalba“. 2007 m. mokslininkui suteiktas Vilniaus universiteto garbės daktaro vardas.

## Šaltiniai

## Nuorodos
* Biografija  
* Straipsnis apie nueitą gyvenimo kelią 
* Interviu su Voicechu Smočynskiu 1 d. 
* Interviu su Voicechu Smočynskiu 2 d.
Tibeto spanielis

**Tibeto spanieliai** – nedidelių kambarinių šunų veislė. Kilmės šalis – Tibetas.

## Istorija
Du veiksniai turėjo didžiulės įtakos Tibeto šunų veislei. Pirmas jų – geografinė ir socialinė šalies izoliacija. Antras – vis labiau dominuojanti budistinė lamaizmo atmaina su visų gyvųjų padarų garbinimu, gyvūnų žudymo draudimu ir tikėjimu į reinkarnaciją. Daugelis šeimų augino šunis, tačiau daugiausia buvo veisiami vienuolynuose.

Pirmasis Tibeto spanielis į Angliją buvo atgabentas XIX a. pab., tačiau jie čia neauginti iki pat Antrojo Pasaulinio karo pradžios. Po karo vėl pradėti auginti Tibeto spanieliai. Galiausiai buvo įkurta Anglijos Tibeto spanielių asociacija ir 1958 metais ŠK veislę pripažino bei įregistravo.

## Išvaizda

### Galva
Galva, palyginti su kūnu, maža. Patinų gali būti vidutinė. Kaukolė su nedideliu kupolu, vidutinio ilgio bei pločio.

Akys vidutinio dydžio, įsodintos gana plačiai, tačiau žvelgiančios į priekį. Akių spalva – tamsiai rudos, forma – ovalios.

Ausys vidutinio dydžio, nukarusios ir gausiai apžėlusios. Išaugusios gana aukštai ir gali būti truputį pakreiptos į šalis nuo kaukolės, tačiau neturėtų plevėsuoti.

Snukis bukas, be raukšlių. Pažandė iškili ir plati. Dantys lygiai išdėstyti. Apatinis žandikaulis tarp iltinių dantų platus.

### Kojos
Priekinių kojų kaulai truputį palenkti, tačiau prie pečių tvirti. Vidutiniškai stambūs.

### Kūnas ir kailis
Liemens ilgis nuo distalinio menties kaulo iki uodegos yra truputį didesnis nei ūgis ties ketera. Nugara horizontali. Šonkauliai gerai išsivystę ir gana iškilūs. Svoris – nuo 4 iki 6,5 kg. Kaklas vidutiniškai trumpas ir stiprus.

Kailis dvisluoksnis, švelnios tekstūros. Lygus ant snukio ir kojų, vidutinio ilgio ant liemens, prigludęs. Ausys ir užpakalinė kojų dalis vešliau plaukuotos; uodegos ir sėdmenų plaukai ilgesni. Ant kaklo, ypač patinų, yra karčiai arba „šalis“, tarpupirščiai apžėlę. Gali būti įvairių spalvų ir jų mišinių. Ant letenų gali būti baltos dėmės. Kailio priežiūra nesudėtinga, pakanka dažnai šukuoti.

### Uodega
Gausiai plaukuota. Išaugusi aukštai ir laikoma užriesta virš nugaros, kai šuo bėga.

## Charakteris
Šuo pasitikintis savimi, nepatiklus, nepriklausomo būdo, protingas. Serga daug rečiau už kitus grynaveislius šunis.

Dresuojamas lengvai, tačiau elgtis reikėtų nuosekliai – šuo gali užsispirti. Sutaria su vaikais. Su kitais šunimis ir katėmis sutaria, jei pratintas prie nuo mažens.
2009 m. Kinijos Grand Prix

**2009 m. Kinijos Grand Prix** – trečiosios 2009 m. Formulės 1 sezono lenktynės. Jos vyko balandžio 17-19 dienomis Shanghai trasoje, Šanchajaus mieste, Kinijoje.

Prieš tai jos būdavo vienos paskutinių lenktynių sezone, tačiau šiais metais šis GP buvo nukeltas į sezono pradžią. Iki šiol nei vienas pilotas nėra laimėjęs Kinijoje dukart. 2008 m. čia laimėjo Lewis Hamiltonas, 2007 m. – Kimi Raikkonenas, 2006 – Michaelis Schumacheris, 2005 m. – Fernando Alonso, o pirmosiose lenktynėse šioje trasoje 2004 m. – Rubensas Barrichello.

## Penktadienio treniruotės

### Pirmoji dalis
Pirmosiose treniruotėse Kinijoje greičiausią ratą nuvažiavo McLaren ekipos lyderis Lewis Hamiltonas (1:37.334). Už jo išsidėstė abu Brawn GP pilotai – Jensonas Buttonas (1:37.450) ir Rubensas Barrichello (1:37.566).

### Antroji dalis
Antrosiose treniruotėse greičiausias buvo britas J. Buttonas (1:35.679). Jo komandos draugas brazilas R. Barrichello liko trečias (1:35.881), o juos išskyrė Nico Rosbergas (1:35.704).

## Šeštadienio treniruotė
Šeštadienio ryte greičiausią ratą nuvažiavo N. Rosbergas (1:36.133). Jis aplenkė antru likusį italą Jarno Trullį (1:36.272) ir penktadienio pirmųjų treniruočių lyderį L. Hamiltoną (1:36.330).

## Kvalifikacija
Kvalifikacijoje savo greičiu nustebino jaunasis Sebastianas Vettelis, kuris sugebėjo užimti pole poziciją. Jis aplenkė Fernando Alonso su Renault ir savo komandos draugą Marką Webberį, kuris liko trečias.

‡ Pilotas naudoja KERS.
* T. Glockas gavo 5 starto vietų baudą už pavarų dėžės keitimą.

## Lenktynės

## Kita
* Tai buvo pirmoji Red Bull Racing ekipos pergalė ir pole pozicija.
* Šiai ekipai tai buvo pirmoji dviguba pergalė.
* Tai buvo geriausias Marko Webberio karjeros pasiekimas.
* Šio sezono startas (nei vieno taško per trejas lenktynes) yra blogiausias Scuderia Ferrari ekipos istorijoje.

## Įskaitos po lenktynių
;Pilotų įskaita

;Komandų įskaita

* Rodomos tik pirmos penkios pozicijos.

## Išnašos

## Nuorodos
Kukulkano piramidė

**Kukulkano piramidė** arba **El Kastilijas** () – Mezoamerikos laiptuotoji piramidė senovės majų mieste Čičen Icoje, esančioje Meksikos Jukatano valstijoje.

Pastatyta majų tarp X-XIII a. ir tarnavo kaip vienos pagrindinių majų dievybių Kukulkano šventykla. Piramidė ketursienė, laiptuota, su laiptų juostomis iš visų keturių pusių. Palei šiaurinius laiptus driekiasi plunksnuotųjų gyvačių skulptūros, išryškėjančios pavasario ir rudens lygiadienių metu. Piramidė yra 24 m aukščio, o ant jos viršaus yra dar 6 m aukščio šventykla. Pagrindo skersmuo 55,3 m. Piramidė turi po 91 laiptą iš kiekvienos pusės. Priskaičiuojant viršutinę pakylą piramidė iš viso turi 365 laiptus, simbolizuojančius metus sudarantį dienų skaičių (*[[Haab']]*). Po piramide rastos senesnės piramidės liekanos bei vidinė šventykla, kurioje yra Čak Molio skulptūra, jaguaro formos sostas.

Piramidė rekonstruota 1920–1930 m. Meksikos vyriausybės, padedant JAV Karnegio institutui. Įrengtas įėjimas į vidinę šventyklą. Po 2006 m., kai viena turistė nukrito nuo piramidės ir užsimušė, kopimas į ją yra uždraustas.
Vytautas Šerėnas

**Vytautas Šerėnas** (1959 m. spalio 10 d. Antagavėje, Ignalinos rajone – 2019 m. gegužės 10 d. Juodynėlyje, Švenčionių rajono savivaldybėje) – televizijos laidos „Dviračio šou“ vedėjas, ekonomikos mokslų daktaras.

## Biografija
1975 m. baigė Ignalinos vidurinę mokyklą, įstojo į Vilniaus politechnikumą ir įgijo ryšininko specialybę. 1979 m. dirbo Ignalinos tarpmiestinėje telefonų stotyje. Vėliau tarnavo sovietinės armijos statybos daliniuose suvirintoju Maskvos srityje.

1982 m. įstojo į Vilniaus universitetą ir studijavo Parengiamajame skyriuje, vėliau – Pramonės ekonomikos fakultete, kuriame įgijo darbo ekonomikos specialybę. Būdamas studentas du kartus vadovavo studentų statybų būriams (Jakutijoje 1986 m. ir Vokietijoje 1989 m.

1988–1993 m. studijavo aspirantūroje, apgynė mokslų daktaro disertaciją (tema „Žmogiškasis kapitalas: formavimasis ir ekonominė reikšmė“).

1993–1995 m. dirbo Valstybinėje kainų ir konkurencijos tarnyboje prie Lietuvos Respublikos Vyriausybės vyriausiuoju specialistu.

1995 m. gavo koncerno „Volkswagen“ stipendiją tęsti ekonomikos mokslus Vokietijoje, tačiau pasirinko darbą televizijoje.

2002 metais dalyvavo prezidento rinkimuose kaip nepriklausomas kandidatas, juose užėmė 4 vietą.

1993–2019 m. vedė „Dviračio šou“, laidoje yra sukūręs daug humoristinių personažų (žymiausi – „Bratkos: Ūsas ir Barzdonas“).

Palaidotas Vilniaus Antakalnio kapinėse.

## Šeima
Vytauto Šerėno žmona Dalia, ekonomistė. Jų vaikai – Gintė ir Rytė.

## Šaltiniai

## Nuorodos
* Vytauto Šerėno biografija
PCD World Tour

**„PCD World Tour“** – JAV merginų grupės „The Pussycat Dolls“ pirmasis koncertinis turas. Turas pasiekė Europą ir kelias Azijos dalis. Grupė koncertavo Šiaurės Amerikoje su Christina Aguilera ir „The Black Eyed Peas“. Grupė sukėlė skandalą per jų šou „Sunway Lagoon“ pramogų parke, kai pažeidė Malaizijos tinkamos elgsenos įstatymus.

## Istorija

2005 m. rugsėjo 13 d. „Pussycat Dolls“ išleido savo debiutinį albumą „PCD“, kuris debiutavo penktoje vietoje Billboard 200. Pirmasis singlas buvo daina „Don't Cha“, kuri tapo hitu, ir pasiekė 1 vietą net septyniolikoje valstybių, o Billboard Hot 100 pasiekė #2 vietą.. Po to buvo išleisti dar šeši singlai, kurie taip pat pasiekė aukštas vietas topuose. Todėl buvo nuspręsta, kad albumui palaikyti bus surengtas turas. Ir grupė pabaigusi turus su Christina Aguilera ir „The Black Eyed Peas“, iškart pradėjo rengti savo pasaulinį koncertinį turą. Nuo 2006 m. liepos mėnesio iki 2007 m. vasario mėnesio truko pasaulinis turas „PCD World Tour“ kartu su Rihanna, kuri buvo apšildančioji atlikėja.

## Atidarymo atlikėjai
* Rihanna (Europa)

## Atliekamos dainos
# „Buttons“
# „Beep“
# „I Don't Need A Man“
# „Don’t Cha Groove“ (Šokių pertrauka) (turi „Pink Panther“ elementų)
# „Fever“ (Atlieka tik Carmit Bachar ir Melody Thornton)
# „Feelin' Good“ (Atlieka tik Nicole Scherzinger solo)
# „Stickwitu“
# „How Many Times, How Many Lies“ (Scherzinger solo)
# „Tainted Love“
# „Hot Stuff (I Want You Back)“
# „Bite The Dust“
# „Show Me What You Got“ (Šokių pertrauka)
# „Wait A Minute“
# „Sway“
# „Whole Lotta Love“
# „Don't Cha“

## Turo datos

## Šaltiniai

## Nuorodos
* Oficiali svetainė internete
* Interscope Records Oficiali svetainė internete
Skirvainiai

**Skirvainiai** – kaimas Raseinių rajono savivaldybėje, 10 km į rytus nuo Betygalos, prie kelio .

## Istorija

1591 m. minimas Skirvainių dvaras.

## Gyventojai

## Šaltiniai
Stanaičiai (reikšmės)

**Stanaičiais** vadinami kaimai:

## Lietuva
* Kauno rajone:
** Alšėnų seniūnijoje,
** Garliavos seniūnijoje;
* Šakių rajone;
* Vilkaviškio rajone.

## Rusija

Kaliningrado srityje:
* Stanaičiai (Furmanovas) Gusevo rajone.
Socialinis draudimas

**Socialinis draudimas** – draudimo rūšis, sudaranti didžiausią socialinės apsaugos sistemos dalį. Pagrindinis socialinio draudimo sistemos tikslas – garantuoti pajamas apdraustiesiems netekus darbingumo dėl ligos, motinystės, senatvės, invalidumo (netekto darbingumo) ar kitais atvejais.

## Lietuva

Lietuvoje socialinį draudimą reguliuoja LR valstybinio socialinio draudimo įstatymas. Administruoja – SoDros valdyba (VSDFV).

## Nuorodos
* SoDra tinklavietė
Sutkiai

:: *Apie kaimą Kelmės rajone žr. [[Sutkiai (Kelmė)]]*.

**Sutkiai** – kaimas Šakių rajono savivaldybėje, 8 km nuo Šiaudinės, prie kelio .

## Gyventojai

## Šaltiniai
Boguslavas Eitminavičius

**Boguslavas Montvila Eitminavičius** (), (1830 m. - 1864 m. sausio 6 d. prie Stari Ušcimuvo, dab. Liubartuvo apskritis, Liublino vaivadija) – 1863 m. sukilimo dalyvis, būrio vadas.

## Biografija

Kilęs iš Lietuvos bajorų giminės. 1863 m. Rusijos imperijos kariuomenės garnizono Balstogėje kapitonas. Po 1863 m. vasario 6-7 d. Semiatičės mūšio su sukilėliais pasitraukė iš Rusijos kariuomenės, išsivesdamas ir keliasdešimt savanorių, kurių dauguma buvo iš Naugarduko apylinkių. Majoro vadovaujami būrio vyrai tarp sukilėlių buvo vadinami *lietuviais* (litwini). Perėmęs sukilėlių būrį, kurį suorganizavo jo brolis *Julijonas Eitminavičius*, dalyvavo keliuose mūšiuose su sukilimo malšintojais. 

1863 m. lapkričio 16 d. vadovavo sukilėliams Rosošo mūšio metu. 1863 m. lapkričio mėnesį prie Lipniakų kaimo prisijungė prie dalinio, kuriam vadovavo Karolis Krysinskis, o šiam po nesėkmingo mūšio pasitraukus į Galiciją – jaunasis pulkininkas Valerijonas Vrublevskis. 

Po 1863 m. gruodžio 31 d. sukilėlių pralaimėjimo prie Osovo majoras su nedideliu būriu traukėsi link Palenkės Radzino, tačiau būrį užpuolė Rusijos dragūnai. Žuvo, vienais duomenimis, nukirstas kardu, kitais duomenimis – nusižudė. Po mirties suteiktas pulkininko laipsnis.

2009 m. spalio 3 d. jo žūties vietoje atidengtas paminklas su įrašu lietuvių ir lenkų kalbomis.

## Šaltiniai
Vervjė

**Vervjė** – miestas rytų Belgijoje, į rytus nuo Lježo. Išvystyta tekstilės pramonė. Yra keli muziejai, vilnos centras, didysis teatras.

## Sportas
* RCS Verviétois (futbolas)
Varegemas

**Varegemas** – miestas vakarinėje Belgijoje, pusiaukelėje iš Gento į Lilį. Geležinkelio stotis. Išlikusi pilis, yra kelios bažnyčios, hipodromas.

## Sportas
### Futbolas
* KSV Waregem
* SV Zulte Waregem
Vesterlas

**Vesterlas** – miestas šiaurės Belgijoje, į rytus nuo Antverpeno. Išlikusi viduramžių pilis (XIV a.).

## Sportas
* KVC Westerlo (futbolo klubas);
* „Het Kuipje“ stadionas, kuris talpina 8 035 žiūrovus.

## Galerija

Image:Westerlo, stadhuis foto6 2009-08-30 09.29.JPG|Rotušė
Image:Westerlo, kerk foto2 2009-08-29 18.39.JPG|bažnyčia
Image:Tongerlo, kerk foto2 2009-08-30 09.56.JPG|bažnyčia
Image:Oevel, kerk foto2 2009-08-30 10.12.JPG|bažnyčia
Westerlo Hof van Overwijs met linde 05.jpg|*Hof van Overwijs*


## Išnašos

## Nuorodos
* Oficiali miesto svetainė
Harelbekė

**Harelbekė** – miestas vakarinėje Belgijoje, į pietus nuo Kortreiko. Geležinkelio stotis. Šv. Išganytojo bažnyčia, sporto ir tabako muziejai, poilsio namai.

## Sportas
* KRC Zuid-West-Vlaanderen (futbolas)
Stragnai

**Stragnais** vadinami kaimai Klaipėdos rajone:

* Stragnai I šiaurėje, buvęs dvaras;
* Stragnai II pietuose.
Berža

**Berža** – ežeras Lietuvoje, Molėtų rajono savivaldybės teritorijos pietuose, 2 km į šiaurės vakarus nuo Dubingių. Įeina į Asvejos regioninį parką.

Plotas 50 ha. Ilgis rytų – vakarų kryptimi 2,06 km, plotis iki 0,44 km. Kranto linija labai vingiuota, jos ilgis 5,5 km. Paviršiaus altitudė 153,9 m. Giliausia vieta siekia 38 m. Ežeras rininės kilmės, rangytas. Kranto linija labai vingiuota, jos ilgis 5,5 km. Krantai statūs, aukšti, tik vakarinis žemas. Krantai beveik ištisai apaugę medžiais. Ežerą supa Kryžiokraisčio, Kulio, Grybiškių miškai, vietomis plyti pievos.

Baseino plotas 3,2 km². Rytuose įteka Vėliupėlis, šiaurės vakaruose išteka Stirnelės kairysis intakas S-1. Ežero pratakumas 17% per metus. Berža priklauso Žeimenos baseinui. 

Prie ežero yra Pilviškių, Kieriškių, Ciūniškių ir Zaberžos kaimai. Šiaurrytine pakrante eina kelias Nr.2808 (Kazokai – Bijutiškis – Dubingiai).

## Šaltiniai
Ana Johnsson

**Ana Lovisa Johnsson** (g. 1977 m. spalio 4 d.) – švedų dainininkė ir dainų autorė. Dalyvavo Švedijos realybės šou Popstars, kuriame ir išgarsėjo.

## Diskografija
### Albumai
* Cuz I Can *([[2004]] m. [[balandžio 14]] d.)*
* The Way I Am *([[2004]] m. [[rugpjūčio 12]] d.)*
* Little Angel *([[2006]] m. [[spalio 18]] d.)*

### Singlai

## Nuorodos
*Oficiali angliška svetainė 
*Oficiali švediška svetainė  
*Oficiali japoniška svetainė
Ahau

**Ahau** (, *ahau* ar *ahaw*) – valdovo titulas, aptiktas ikikolumbiniuose majų civilizacijos įrašuose. Titulas verčiamas kaip 'lordas', 'valdytojas', 'karalius', 'lyderis'. Šiuo žodžiu vadindavo atskiros teritorijos valdančiosios kilmingųjų klasės atstovus, jis nereiškė vienintelio asmens. Ahau atlikdavo ir religines pareigas, todėl juos paprastai priskiria ir majų dvasininkijai.

*Kuhul ajaw* ('dieviškasis valdovas') buvo suverenus teritorijos valdovas. Jo valdomos teritorijos dydis galėjo būti labai įvai vadino ir tokius valdovus, kurie nebuvo visiškai suverenūs ir pripažindavo aukštesnę kito asmens, kitos dinastijos ar valstybės valdžią.

Titulu *ahau* vadindavo ir moteris, tik prieš žodį *ahau* dar naudodavo lytį nurodantį priešdėlį *Ix*.

Žodis *ahau* yra kilęs iš majų kalbų. Jis buvo naudotas keliose to meto kalbose (pvz., klasikinėje majų kalboje), jis, kad ir šiek tiek pakitęs, naudojamas ir dabartinėse jų palikuonėse. Šiuolaikinėje rašyboje (1994 m. patvirtintoje *Guatemalan Academia de Lenguas Mayas*) žodis rašomas *ajaw*, ši forma naudojama daugelio majistų mokslininkų. Iki šio nutarimo dažniau buvo naudojama forma *ahau*, atitikusi XVI a. jukatekų majų kalbos perrašą į ispanų kalbą.

Majų hieroglifinėje rašyboje, kaip ir bet kuris kitas žodis, žodis *ahau* galėjo būti užrašomas kaip logograma arba paskiemeniui. Žinomi keli abejopo užrašymo būdai. Kuomet „ahau“ yra kaip elementas didesniame glife (vietovardyje), jis rašomas glifo viršuje.

## Ahau ir kalendorius

Žodis *ahau* taip pat reiškia tzolk’ino (260-ies dienų majų kalendoriaus) dvidešimties dienų ciklo dvidešimtą dieną.

## Nuorodos
* Kettunen H., Helmke C. (2005) Introduction to Maya Hieroglyphs (tikrinta 2007-05-08).
* Montgomery J., Mathews P., Helmke C (2002–2007) Dictionary of Maya Hieroglyphs. (tikrinta 2007-05-08}
* Osborne D. (1994–95) The History of the Transcription of the Mayan Languages. In: Amerindia, Revue d’Ethnolinguistique amérindienne, vol.19-20, pp. 435–442.  (tikrinta 2007-05-08)
* Thomas C, (1897)Day Symbols of the Maya Year. In: Powell J.W., ed. (1894-95) Sixteenth Annual Report of the Bureau of American Ethnology to the Secretary of the Smithsonian Institution, 1894–1895. pp.199–266
Cugo ežeras

**Cugo ežeras** () – ežeras šiaurės rytų Šveicarijoje.

Cugo ežeras priklauso trims kantonams: Cugo, Švico ir Liucernos. Ežere gausu žuvų − veisiasi lydekos, karpiai, vaivorykštiniai upėtakiai. Ežerą supa Alpių kalnai − Rigos, Rosbergo ir Cugerbergo. Kalnai apaugę miškais.

## Miestai
Prie Cugo ežero esantys miestai:
* Cugas (*Zug*)
* Obervilis (*Oberwil*)
* Valchvilis (*Walchwil*)
* Artas (*Art*)
* Chamas (*Cham*)
* Buonas (*Buonas*)
* Imensėjus (*Immensee*)

## Nuorodos

* Cugo ežeras  (anglų, italų, prancūzų, vokiečių k.)
* Laivyba Cugo ežeru
Liekninis beržas

**Liekninis beržas** (*Betula humilis*) – viena iš beržų (*Betula*) genties augalų rūšių auganti kaip krūmas. 

## Paplitimas
Auga Europos, Azijos žemynų šiaurinėse dalyse ir kalnų regionų aukštesnėse altitudėse. Lietuvoje auga kaip subarkties klimato, paskutinio ledynmečio floros išlikęs realiktas. Jo augaviečių yra Švenčionėlių apylinkėse, viena jų Labanoro girioje esančiame Girutiškio gamtiniame rezervate, taip pat Zarasų, Ukmergės, Šiaulių apylinkių pereinamojo tipo pelkėse . Įrašytas į Lietuvos raudonąją knygą.

## Morfologija
Tai 0,5-2,5 m aukščio užaugantis krūmas. Lapai 4–6&nbsp;cm ilgio, dantytais kraštais. Žiedai susitelkę žirginiuose. Auga tarpinio tipo pelkėse, dažnai sudaro krūmynus drauge su karklais. Šakos stačios. Tošis tamsiai rudos spalvos.

## Šaltiniai

## Nuorodos
* Mokslinis lotyniškas pavadinimas ir sinonimai (theplantlist.org) *[[Anglų kalba|Anglų k.]]*
* Mokslinis lotyniškas pavadinimas (ipni.org) *Anglų k.*
* Plačiau apie liekninį beržą (efloras.org) *Anglų k.*
ZIL-111

**ZIL-111** – TSRS lengvasis, aukštos klasės automobilis su kėbulais: ilgabazio sedano, limuzino, phaeton. Mažomis serijomis rinkti Lichačiovo gamykloje Maskvoje nuo 1959 iki 1967 metų.
Kvapusis beržas

**Kvapusis beržas** (*Betula lenta*) – viena iš beržų (*Betula*) genties medžių rūšių. Natūraliai paplitęs Šiaurės Amerikos rytuose, tačiau introdukuotas ir Europoje (taip pat ir Lietuvoje). 

Tai 20-25 m aukščio medis. Kamieno skersmuo 60 cm. Laja piramidinės formos. Žievė tamsiai ruda, dažnai vyšninė (tuo skiriasi nuo daugumos beržų). Jaunų šakelių žievė skleidžia kamparo aromatą. Lapai apvalaini, iki 12 cm ilgio, dantytais kraštais. Žiedai susitelkę žirginiuose. Mėgsta gilią, drėgną, bet gerai drenuojamą dirvą. Ilgaamžis. Mediena tamsiai rudos spalvos, tvirta.

Kvapusis beržas dekoratyvus, todėl dažnai auginamas parkuose, želdiniuose.

## Šaltiniai
Šakaliai

**Šakaliais** vadinami kaimai:

## Lietuva
* Kelmės rajone;
* Rokiškio rajone;
* Skuodo rajone;
* Švenčionių rajone.

## Rusija

Kaliningrado srityje:
* Šakalai (Šaninas) Krasnoznamensko rajone, anksčiau Pilkalnio apskrityje;
* Šakaliai (Mičiurinskojė) Nesterovo rajone, anksčiau Geldapės apskrityje.
Šakališkiai

**Šakališkiais** vadinami kaimai:

* Marijampolės savivaldybėje;
* Molėtų rajone:
** Šakališkiai Giedraičių seniūnijoje,
** Šakališkės Joniškio seniūnijoje;
* Prienų rajone.